Το σημαντικό βέβαια στην “αποκάλυψη” του Κασιδιάρη δεν είναι το τηλεφώνημα του Σαμαρά (πιθανόν στον Αθανασίου ή στον Μπαλτάκο) να “γαμήσουν” οι δικαστές τους Χρυσαυγίτες, αν υποτεθεί ότι το ηχητικό είναι γνήσιο (πάντως τόσο το Μαξίμου όσο και οι “διαρροές” της ΕΛΑΣ δεν το αμφισβήτησαν, οπότε δεν πρόκειται να το κάνουμε εμείς). Όποιος θέλει να πέσει από τα σύννεφα μαθαίνοντας ότι οι πρωθυπουργοί παρεμβαίνουν στο έργο της “ανεξάρτητης” δικαιοσύνης, ας πέσει. Εμείς πάντως δεν θα ακολουθήσουμε. Και αν η Χρυσή Αυγή είναι σήμερα δεμένη, αυτό δεν οφείλεται σε κάποια “εντολή Σαμαρά”, αλλά στις εγκληματικές πράξεις της ναζιστικής συμμορίας με αποκορύφωμα την δολοφονία του Παύλου Φύσσα και τις αντιδράσεις που αυτή προκάλεσε. Αλλού όμως είναι το ζουμί της υπόθεσης και οι πραγματικές αποκαλύψεις.